**Vedtekter Aurland Turlag**

**§1 Føremål**
Namnet på laget er Aurland Turlag (AuT). AuT er eit lokallag i Sogn og Fjordane Turlag (SFT), som er tilslutta Den Norske Turistforening (DNT).

AuT skal fremje fysisk aktivitet, meistring og sosialt samvær. Aktiviteten i AuT skal bidra til auka kunnskap om staden, kulturen og naturen. AuT sine aktivitetar skal vere inkluderande og mest mogeleg naturvennlege.

**§ 2 Aktivitet**
AuT sine hovudaktivitetar er:

* Arrangere varierte turar/aktivitetar tilpassa ulike aldersgrupper/funksjonsnivå
* Utvikle turområde i kommunen saman med aktuelle samarbeidspartar
* Formidle kunnskap om staden, natur, kultur
* Lage årleg turprogram

**§ 3 Medlemskap, medlemskontingent**
Alle, uansett alder kan vere medlem av AuT. Berre medlemmar som har betalt medlemskontingent har røysterett på årsmøtet. Årsmøtet fastset medlemskontingent for medlemmar utanfor DNT.

**§ 4 Styret**
Laget er leia av eit styret med leiar, to styremedlemmar (nestleiar og kasserar) og ein medlem frå kvar undergruppe (t.d. Barnas Turlag, DNT Ung og Onsdagsturane). Desse skal i samsvar med vedtektene velgast slik:

* Leiar blir vald for eit år på årsmøtet.
* Styremedlemmar blir valt for to år på årsmøtet. Ved internt opprykk til leiar blir nytt styremedlem vald for to år.  Det skal vere 4 faste medlemmer i styret: leiar, nestleiar, skrivar og kasserar.
* Årsmøtet godkjenner undergrupper (handsama under innkomne saker). Styret kan gje førebels godkjenning for etablering av nye undergrupper fram til neste årsmøte.
* Kvar undergruppe skal ha eit styre på tre personar. Undergruppene tek sjølve initiativ til å velje eit styre og vel sjølv leiar for eit år i gongen. Styra skal vere valde før årsmøtet. Leiarane i styra er faste medlemmar i styret i AuT.
* Det skal veljast to varamedlemmar til styret. Varamedlem 1 og 2 blir valde for eit år i gongen.

Årsmøtet skal velje valnemnd på tre personar. Ein leia og to medlemmar. Leiar i turlaget kontaktar leiar i valnemnda i god tid føre årsmøtet.

**§ 5 Årsmøtet**
Årsmøtet skal haldast innan utgangen av november månad og skal kunngjerast minst to veker før. Frist for å fremme saker til årsmøtet er to veker. Det kan berre gjerast vedtak i saker som har blitt fremma innan fristen, og som er nemnde i innkallinga.

Rekneskapen skal avsluttast per 30. september kvart år og leggast fram på årsmøtet.

Årsmøtet skal:

* Godkjenne innkalling og saksliste
* Velje ordstyrar og møteskrivar
* Velje to til å skrive under årsmøteprotokollen
* Godkjenne årsmelding
* Godkjenne rekneskap
* Handsame innkomne saker
* Velje styreleiar, styremedlemmar og varamedlemmar til styret
* Godkjenne styra for undergruppene
* Velje ein revisor
* Velje valnemnd leiar og to medlemmar
* Fastsette lokal medlemskontingent for neste år
* Vedta budsjett og handlingsplan for neste år

Alle medlemmar over 12 år er røysteføre og valføre.

**§ 6 Ekstra årsmøte**
Etter vedtak i styret eller etter skriftleg krav frå minst 1/3 av medlemmane, skal det kallast inn til ekstra årsmøte. Ekstra årsmøte skal kunngjerast minst to veker før møtet. Det ekstra årsmøtet skal berre handsame den saka / dei sakene som er grunnlag for møtet.

**§ 7 Endring i vedtektene**
Endring i vedtektene må vedtakast av årsmøtet med minst 2/3 fleirtal av som møter. Sak om endring av vedtektene må meldast inn i samsvar med § 5 eller 6.

**§ 8 Oppløysing**
Oppløysing av Aurland Turlag kan berre vedtakast av årsmøte og krev ¾ fleirtal. For å vere gyldig må saka takast opp på eit ekstra årsmøte, meir enn 4 veker seinare, med same fleirtal. Ved eventuell oppløysing skal laget sine midlar overførast til andre lag og organisasjonar i Aurland kommune etter vedtak på ekstra årsmøte.

Vedteke av årsmøtet ……. 2021